Source: http://docplayer.fi/2076921-Hyvitysmaksujarjestelma-matka-kasettimetrista-megatavuun.html
Timestamp: 2016-10-27 01:59:53+00:00
Document Index: 25379791

Matched Legal Cases: ['kko ', 'kko ', 'kko ', 'kko ', 'tuomioistuin ', 'KKO ', 'kko ', 'KKO ']

⭐Hyvitysmaksujärjestelmä matka kasettimetristä megatavuun
Hyvitysmaksujärjestelmä matka kasettimetristä megatavuun
Download "Hyvitysmaksujärjestelmä matka kasettimetristä megatavuun"
1 LAPPEENRANNAN TEKNILLINEN YLIOPISTO Kauppatieteellinen tiedekunta Yritysjuridiikka Mikko Antikainen Hyvitysmaksujärjestelmä matka kasettimetristä megatavuun Työn ohjaaja/tarkastaja: Professori Matti I. Niemi 2. tarkastaja: Tutkijatohtori Helena Sjögren2 TIIVISTELMÄ Tekijä: Tutkielman nimi: Antikainen, Mikko Hyvitysmaksujärjestelmä matka kasettimetristä megatavuun Tiedekunta: Kauppatieteellinen tiedekunta Pääaine: Yritysjuridiikka Vuosi: 2012 Pro gradu- tutkielma: Lappeenrannan teknillinen yliopisto. 95 sivua, yksi kuva ja kaksi liitettä Tarkastajat: Professori Matti I. Niemi Tutkijatohtori Helena Sjögren Hakusanat: Keywords: Immateriaalioikeus, tekijänoikeus, hyvitysmaksu, yksityinen kopiointi Intellectual property rights, copyright, private copying levy, private copying Pro gradu-tutkielman tarkoituksena on selvittää, millaisia vaikutuksia vaihtoehtoisella yksityisen kopioinnin hyvitysmaksujärjestelmällä voisi olla Suomessa. Hyvitysmaksulla tarkoitetaan korvausta, joka maksetaan oikeudesta tehdä teoskappaleesta kopioita yksityiseen käyttöön. Maksu on Suomessa sisällytetty vuodesta 1984 alkaen kopiointilaitteiden hintoihin ja näin vyörytetty valmistajilta ja maahantuojilta kuluttajien maksettavakasi. Maksun alaisia laitteita ovat esimerkiksi C- kasetit, CD- levyt, digiboxit ja ulkoiset kovalevyt. Tutkielmassa kuvataan hyvitysmaksujärjestelmän historiallista kehitystä nykyiseen muotoonsa, sen toimivuutta eri intressiryhmien näkökulmasta sekä arvioidaan varteenotettavia vaihtoehtoja nykyiselle järjestelmälle. Aina uusiutuvan haasteen hyvitysjärjestelmän kehittämisessä muodostaa teknologian jatkuva muuntuminen ja uusien kopiointitekniikoiden yleistyminen. Siihen3 tekijänoikeuksia koskevat säädökset ovat vastanneet puutteellisesti tai jälkikäteen. Tutkimuskysymyksiä tarkastellaan virallistenlähteiden, kirjallisuuden ja asiasta julkaistujen, eri intressitahojen kannanottojen perusteella. Tutkimuksen toteutus on sekoitus kvalitatiivista, historiallista ja lainopillista tarkastelua sekä oikeustaloustiedettä. Tutkimuksesta selvisi, että hyvitysmaksujärjestelmä ei tällä hetkellä suoriudu sille asetetuista tehtävistä tyydyttävästi, ja vaihtoehtoisen järjestelmän etsiminen on ajankohtaista. Varteenotettavaksi vaihtoehdoksi yksityiseen käyttöön tapahtuvan kopioinnin korvaamiseksi tekijöille ja tuottajille on tässä tutkielmassa arvioitu korvauksen toteuttaminen viestintärahaston kautta. Tämä ratkaisisi monet nykyiset ongelmat, ja näyttäisi tutkimuksen pohjalta arvioituna olevan paras vaihtoehto. Tähän siirtyminen vaatii kuitenkin ratkaisua kohtuullisen hyvityksen määrittämisen ongelmaan.4 ABSTRACT Author: Title: Antikainen, Mikko Private copying levy a journey from tape meter to megabyte Faculty: LUT, School of Business Major: Business Law Year: 2012 Master s Thesis: Lappeenranta University of Technology 95 pages, one picture and two appendices Examiners: Professor Matti I. Niemi Post-doctoral Researcher Helena Sjögren Keywords: Intellectual property rights, copyright, private copying levy, private copying The aim of this Master's thesis was to study what kind of impacts alternative copying levy system might have in Finland. Copyright levy means compensation which is paid for the right to make copies of a work of piece for private use. In Finland from the beginning of year 1984 this payment has been included in prices of copying machines and so passed on from manufacturers and importers to consumers. Subjects to this levy are for example C- cassettes, compact discs, digital television receivers and external hard drives. This study describes the historical development of private copying levy to its current form, its functionality from the point of view of different interest groups and evaluates potential alternatives for the current system. The constant evolution of technology and emergence of new copying technologies forms an always continual challenge to the development of private copying levy. To that, copyright law and legislation concerning it have responded inadequately or afterwards. The research topics are examined through official sources, literature and statements of different interest groups. The implementation of this study is a mixture of5 qualitative, historical and law doctrine examination and also mixture of law and economics. The study showed that private copying levy does not currently meet the requirements assigned to it satisfactorily, and the search for an alternative system is topical. This study shows that a noteworthy option for compensating copying for private use to the artist and the producers could be compensation through communication funds. This option would solve many current problems and according to this study it is the best option available. Transition to this would however require a solution to the problem of determining the amount of fair compensation.6 ALKUSANAT Viimein on tullut aika laittaa kansiin työ, joka on odottanut tekemistä opintojen alusta lähtien. Matka ei ole ollut aina helppo tai suora. Kuvailisinkin sitä tunteiden vuoristoradaksi, jossa onnistumiset ja epätoivo seuraavat toisiaan. Taakse katsoessa en kuitenkaan vaihtaisi aikaa mihinkään. Ajatus tekijänoikeuteen liittyvästä gradusta (kaikkine haasteineen) lähti ideasta pystyä vastaamaan edes yhteen tekijänoikeudelliseen kysymykseen varmasti ja oikein. Tiedon karttuessa tuntuu kuitenkin, että vastaukset muuttuvat yhä useammaksi kysymykseksi. Toivottavasti kysymykset ovat oikeita. Haluan kiittää professori Matti I. Niemeä työn ohjauksesta ja opetuksesta sekä kärsivällisyydestä, kun olen ilmestynyt varoittamatta ovelle kysymyksineni. Lisäksi haluan kiittää Mikko Huuskosta (OTT), joka näytti suunnan työni aiheeseen. On myös aihetta kiittää professori Jukka Kemppistä, joka sai immateriaalioikeuden luennoillaan minut kiinnostumaan aineettomista kysymyksistä. Lappeenrannan teknillistä yliopistoa kaikkine ihmisineen haluan kiittää ympäristöstä, joka on tarjonnut kaiken, mitä kasvava nuori aikuinen on tarvinnut. Viimeisenä, mutta tärkeimpänä haluan kiittää perhettäni tuesta ja avusta opiskelujeni aikana. Ilman heitä tämä ei olisi ollut mahdollista.7 SISÄLLYSLUETTELO 1. JOHDANTO Taustaa Tutkimusongelma, tavoitteet ja rajaukset Tutkimusmetodologia Tutkimuksen rakenne VALMISTAMINEN YKSITYISEEN KÄYTTÖÖN Laiton lähde ja kopiointisuojauksen kiertäminen HYVITYSMAKSUJÄRJESTELMÄ SUOMESSA Hyvitysmaksun historia ja kehitys Kasettimaksun muotoutuminen Kasettimaksu astuu voimaan luvun tarkennukset Euroopan unioniin liittymisestä seuranneet muutokset Lex Karpelan aiheuttamat muutokset VOIMASSA OLEVA LAINSÄÄDÄNTÖ Hyvitysmaksun kohdistuminen ja kerääminen Hyvitysmaksun piiriin kuuluvien laitteiden ja maksun suuruuden säätäminen Hyvitysmaksun piiriin kuuluvat laitteet Taistelu uusista laitteista Hyvitysmaksun suuruuden määrittäminen Kohtuullisen hyvityksen merkityksestä Hyvitysmaksuvelvolliset, maahantuojat, valmistajat ja jälleenmyyjät Yksityisen kopioinnin laajuuden selvittäminen Teknisten suojauskeinojen vaikutus hyvitysmaksun määrään Oikeudenhaltijoille aiheutuva haitta HYVITYSMAKSUVAROJEN KÄYTTÖ JA TILITTÄMINEN... 438 5.1. Hyvitysmaksu osana tekijänoikeuksien korvausjärjestelmää HYVITYSMAKSUN VAIKUTUKSET JA SEURAUKSET Teknologian ja lainsäädännön suhde Taloudelliset vaikutukset Kuka hyvitysmaksun todella maksaa? Kulttuurin kehittämiseen Hyvitysmaksun vaikutus kuluttajiin HYVITYSMAKSUN KEHITTÄMISTARPEISTA JA LUONTEESTA Kehittämistarpeet Kansainvälinen kehitys Maksu vai vero? Hyvitysmaksujärjestelmän laajentaminen veroluoteiseksi TULEVAISUUS Hyvitysmaksun toteuttaminen viestintärahaston kautta Muutoksen mahdolliset yleiset edut ja haitat Laajakaistamaksu Kohtuullinen hyvitys Hyvitysmaksujärjestelmän säilyttäminen ennallaan JOHTOPÄÄTÖKSET JA YHTEENVETO Jatkotutkimusaiheita LÄHDELUETTELO LIITTEET Liite 1: Tallennusvälineiden liittäminen hyvitysmaksun piiriin Liite 2: Hyvitysmaksun määrä per capita9 LYHENTEET DRM Digital rights management Oikeuksien sähköinen hallinta EK Elinkeinoelämän keskusliitto EUT Euroopan unionin tuomioistuin HE Hallituksen esitys KKO Korkein oikeus KM Komitean mietintö Kotek Kodintekniikka-alan yhteistyöfoorumi KUV Kuluttajavirasto LVM Liikenne- ja viestintäministeriö LYHTY Luovan työn tekijät ja yrittäjät Mbit/s Megabittiä sekunnissa OKM Opetus- ja kulttuuriministeriö P2P Peer-to-Peer PeVL Perustuslakivaliokunnan lausunto PL Suomen perustuslaki 1999/731 TekijäL Tekijänoikeuslaki 1961/404 VNA Valtioneuvoston asetus VTV Valtiotalouden tarkastusvirasto10 1 1. JOHDANTO 1.1. Taustaa Suomessa hyvitysmaksua on kerätty vuodesta 1984 lähtien. Sen tarkoituksena on kompensoida tekijöille ja oikeuksienhaltijoille teknologisen kehityksen mahdollistaneen yksityisen kopioinnin aiheuttamat tulonmenetykset. Nyt Lähes 30 vuotta toiminut järjestelmä tulee todennäköisesti pian muuttumaan. Hallituksen sivistyspoliittinen ministerityöryhmä on päättänyt linjaukset, joiden mukaisesti hyvitysmaksujärjestelmän uudistus valmistellaan vuoden 2012 aikana ja järjestelmän soveltaminen on tarkoitus aloittaa vuoden 2013 alusta. (OKM 2011a) Koko hyvitysmaksujärjestelmän historiaa leimaa yritys vastata teknologisen kehityksen aiheuttamaan haasteeseen ja kompensoida sen aiheuttamat kustannukset tekijöille. Erilaisten kopiointitekniikoiden ilmaantuminen ja yleistyminen 1950-luvun loppupuolelta alkaen on mahdollistanut yhä lisääntyvän erilaisten teosten kopioinnin ja laajamittaisen levittämisen myös tavallisen kansalaisen toimesta. Esimerkiksi Xerox esitteli ensimmäisen valokopiointilaitteen vuonna 1959, ja kopiokoneesta onkin tullut perustyökalu, joka löytyy nykyään jokaisesta toimistossa. (Novos & Waldman 1986, 1) Kuluttajahintaisten kopiointilaitteiden kuten C-kasettisoittimien ja VHSvideonauhureiden yleistyminen alkoi 1980-luvulla ja johti musiikki- ja videoteosten lisääntyvään kopiointiin radiosta ja televisiosta. Kopioista oli mahdollista tehdä uusia kopioita, joita voitiin jakaa edelleen. Kehityksen jatkuessa huomattiin, että toiminta vaikutti myös alkuperäisten teosten myyntiin ja kysyntään. Kopiot olivat näin korvaamassa tietyssä suhteessa11 2 alkuperäistuotteet, eivätkä teosten tekijät ja oikeudenhaltijat saaneet korvausta tekemästään työstä. (KM 1982:63, 30-31) Kehitys on ollut kansalaisille monessa suhteessa edullista, sillä sen myötä on mahdollista valmistaa halpoja kopioita kalliista tuotteista kopion laadun juuri kärsimättä. Kehitys on myös antanut mahdollisuuden teoksen hyödyntämiseen ja nauttimiseen missä ja milloin tahansa. Nähtiin, että kopioinnin rajoittaminen tai kieltäminen ei ollut ainoa ratkaisu kopioinnin yleistymisen tuomiin ongelmiin, vaan sillä katsottiin olevan myös positiivisia hyvinvointivaikutuksia. (Novos & Waldman 1986, 15-16) Teknologiateollisuus on esimerkiksi hyötynyt välillisesti yksityisestä kopioinnista tarjoamalla markkinoille erilaisia kopiointilaitteita. Kun laitteiden myynti on kasvanut, hinnat ovat alentuneet siinä määrin, että lähes jokaisella on varaa laitteeseen. Laitteiden valmistaminen ja maahantuonti on säilyttänyt ilmeisesti kannattavuutensa alenevista yksikköhinnoista huolimatta kasvavien tuotantovolyymien ansiosta. Onkin esitetty, että hyvitysmaksun korotus veisi työpaikkoja Suomesta korkeampien hintojen viedessä asiakkaita ulkomaisten verkkokauppojen asiakkaiksi (Kotek 2011). Toisaalta laitteiden myynti tuskin olisi nykyisellä tasolla, jos markkinat eivät tarjoaisi sisältöä kopioitavaksi. Osapuolten välistä eturistiriitaa on pyritty ratkaisemaan hyvitysmaksujärjestelmällä. Ensimmäinen hyvitysmaksua koskeva lainsäädäntö otettiin käyttöön Euroopassa Saksan tekijänoikeuslaissa jo vuonna Tämä jälkeen suurin osa Euroopan maista on noudattanut Saksan antamaa esimerkkiä, ja Saksan järjestelmä toimi esikuvana näiden maiden hyvitysmaksujärjestelmille. (Möller 1987, 146) Kopiointi tapahtui 80- luvulla ja 90- luvun alussa pääosin analogisilla tallennuslaitteilla C- kasetille ja VHS- videokasetille. Tällöin maksua alettiin kutsua kasettimaksuksi teknologian ominaispiirteen takia. Maksu pystyttiin12 3 kohdistamaan hyvin näille tallennusalustoille, sillä tyhjien kasettien myynti seurasi yksityisen kopioinnin yleisyyttä. Digitaalinen vallankumous muutti kuitenkin taas asetelmaa. Ensimmäiset kaupalliseen käyttöön tarkoitetut CD- levyt ja -soittimet julkaistiin Aluksi CD oli tarkoitettu musiikkikäyttöön ja korvasikin nopeasti vanhemman teknologian. CD-levyjen myynti ohitti vuonna 1988 sekä LP- levyjen että C- kasettien myynnin. Digitaalisen tallennustavan takia levyille pystyttiin tallentamaan audio- ja videomateriaalin lisäksi myös dataa ja CD- asemien käyttö yleistyi myös tietokoneissa. (Immink 1998, 462) Tallentavien CD- asemien ja myöhemmin DVD- asemien hinta laski ajan myötä tavallisten kuluttajien ulottuville, ja yksityinen kopiointi näillä yleistyi. Hyvitysmaksun piiriin CD- levyt otettiin 1998 ja järjestely toimi siihen asti, kun kuluttajien tallennustottumukset muuttuivat jälleen (OKM 2010:11, 39). Nykyisin suurin osa teoksista on tai on mahdollista hankkia digitaalisessa muodossa. Tämä mahdollistaa kopioinnin helposti ja vaivattomasti mille tahansa digitaaliselle tallennusalustalle kuten tietokoneen kovalevylle, CD:lle, usb- tikulle, mp3- soittimelle, ulkoiselle kovalevylle ja monelle muulle. Lisäksi kehitys on johtanut siihen, että jokaisesta kodista löytyvällä tietokoneella pystytään tekemään teoksesta kopioita käytännössä äärettömän monta kertaa laadun siitä kärsimättä ja lähes nolla kustannuksilla. Verkon avulla teosta on myös mahdollista levittää maailmanlaajuisesti miljoonille ilman erityistä teknillistä osaamista. Hyvitysmaksujärjestelmän kehitys ei kuitenkaan ole pysynyt teknologisen kehityksen tahdissa ja tämä on muodostunut ongelmaksi.13 Tutkimusongelma, tavoitteet ja rajaukset Tutkimuksen ensisijainen tavoite on etsiä vastausta kysymykseen, mitä erilaisia vaikutuksia vaihtoehtoisella hyvitysmaksujärjestelmällä olisi ja mitä asioita uuteen järjestelmään siirryttäessä tulisi ottaa huomioon. Tähän vastaaminen edellyttää, että tutkimuksen täytyy käsitellä ja vastata ensin kolmeen kysymykseen. Kysymykset ovat seuraavat: 1. Kuinka hyvitysmaksujärjestelmä on muotoutunut nykyiseen tilaansa? 2. Miten hyvitysmaksujärjestelmä suoriutuu nykyisen kehityksen aiheuttamista haasteista? 3. Mihin suuntaan hyvitysmaksujärjestelmää tullaan kehittämään? Olen rajannut tutkimuksen koskemaan Suomen lainsäädäntöä, mutta olen sisällyttänyt tähän kansainväliset velvoitteet, joihin Suomi on sitoutunut, ja joista tärkeimpiä ovat EU:iin liittymisen aiheuttamat muutokset. Lisäksi olen käyttänyt tutkimuksia, jotka eivät suoranaisesti koske Suomen hyvitysmaksujärjestelmää. Näiden tutkimusten antamia tuloksia olen kuitenkin voinut käyttää hyväkseni vertaamalla niitä tietyin osin Suomen hyvitysmaksujärjestelmään. Käytän lisäksi tutkimuksessa artikkeleita, tutkimuksia, uutisia ja tilastoja. Aineiston keräysrajana on kuitenkin , eikä tämän jälkeisiä julkaisuja ole tässä työssä huomioitu käytännön syistä. En ole rajannut tutkimusta koskemaan tiettyä teoslajia, kuten audio- tai videoteoksia, sillä olen katsonut tämän rajauksen olevan epäolennainen. Uusilla digitaalisilla kopiointilaitteilla pystytään kopioimaan yhtä hyvin sekä musiikkia että videomateriaalia toisin kuin aikaisemmin analogisen maailman aikaan. Mielestäni digitaalisen aikakauden aiheuttamia14 5 ongelmia tulee tarkastella niin, että se on riippumaton teoksen laadusta. Sen takia on loogisempaa tarkastella järjestelmää kokonaisuutena. Haasteen tutkimukseen on antanut digitaalisten laitteiden monipuolisuus ja teknologian alati tapahtuva kehitys. Oletuksena onkin, että tämän päivän teknologia voi olla huomenna vanhentunut. Uusi teknologia on tuonut ja tuo koko ajan uusia tapoja kopioida ja jakaa tekijänoikeuden alaista materiaalia niin laillisesti kuin laittomasti. Varmasti ideaalisin ratkaisu tähän olisi löytää teknologiasta riippumaton ratkaisu, mutta varmaa ei ole, onko tämä edes mahdollista. Varmaa kuitenkin on, että digitalisoituminen on luonut ongelmia nykyiselle järjestelmälle ja nämä ongelmat tulisi pystyä ratkaisemaan jotenkin. Digitaalisen ja analogisen teknologian ero tulee kuitenkin ottaa huomioon tarkasteltaessa hyvitysmaksun aikaisempia perusteluja ja vertailtaessa niitä nykyiseen. Tutkimuksen kannalta ongelmallisen tilanteen luovat myös uusien laitteiden marginaaliset erot. Nykyiset älypuhelimet vastaavat toiminnoiltaan tietokoneita ja eräät uusimmat mp3-soittimet vastaavat toiminnoiltaan älypuhelimia sillä erotuksella, että niistä puuttuu puhelinominaisuus Tutkimusmetodologia Tutkimus on toteutukseltaan kvalitatiivinen eli laadullinen. Kvalitatiivisella tutkimusotteella pyritään taustateorian avulla tarkastelemaan aineistoa, josta tulkintateorian mukaisesti etsitään vastauksia tutkijan esittämien kysymysten avulla. (Eskola & Suoranta 1998, 82) Tutkimuksen toteutus on sekoitus historiallista tarkastelua, lainoppia sekä oikeustaloustiedettä. Tutkimusaineisto on valmistettu tarkastelemalla Suomen nykyistä tekijänoikeuslakia (1961/404) ja sen esitöitä sekä aiheeseen liittyvää kirjallisuutta ja artikkeleita. Toisena tärkeänä lähteenä ovat toimineet15 6 kansainväliset säädökset, joista etenkin EU:n tekijänoikeusdirektiivi 2001/29/EY on keskeisessä osassa lakia tulkittaessa. Lisäksi käytän lähteenä eri intressitahojen kannanottoja. Näihin olen lukenut tekijöitä edustavia tekijänoikeusjärjestöjä, Elinkeinoelämän keskusliiton ja kuluttajien puolta edustavan Kuluttajaviraston. Kannanotot on haettu tarkastelemalla julkaistuja asiakirjoja ja tiedotteita. Lisäksi Teoston alaisen Hyvitysmaksuyksikön teettämät tutkimukset yksityisestä kopioinnista ovat toimineet oleellisena tutkimusaineistona. Oikeustaloustieteellinen näkökulma tulee tutkimuksessa esille tarkasteltaessa hyvitysmaksujärjestelmän vaikutuksia eri yhteiskuntarakenteisiin. Koska järjestelmällä on taloudellisia vaikutuksia teosten tuottajiin, kulttuuriin, kuluttajiin ja elinkeinoelämään, on aiheellista tarkastella järjestelmän vaikutusten suhdetta eri osapuoliin. Näin saadaan kuva yhteiskunnallisista hyödyistä kokonaisuutena Tutkimuksen rakenne Luku yksi on johdantokappale, jossa käydään läpi taustaa, tutkimusongelma, metodit rajaus ja tutkimuksen rakenne. Toisessa luvussa käsitellään yksityisen kopioinnin luomaa poikkeusta tekijän yksinoikeuteen määrätä teoksestaan ja tarkastellaan säädöksen takana olevaa tekijänoikeuslakia. Luvussa käydään läpi, mitä yksityisellä kopioinnilla tarkoitetaan ja mitä tämä oikeus kattaa. Lisäksi luku tarkastelee lain aiheuttamia rajoituksia. Luvussa kolme siirrytään itse hyvitysmaksujärjestelmään. Luvussa käydään läpi hyvitysmaksujärjestelmän kehityksen historiaa. Tähän kuuluvat lain muotoutuminen 80-luvulla, teknologisen kehityksen vaikutukset sekä Euroopan unioniin liittymisen aiheuttamat muutokset.16 7 Näin saadaan hahmotettua, mitkä olivat järjestelmän alkuperäiset lähtökohdat ja tarkoitukset. Luvut neljä, viisi ja kuusi ovat läpileikkaus hyvitysmaksujärjestelmän nykytilasta. Luku neljä käsittelee tarkemmin nykyistä lainsäädäntöä ja siinä käydään läpi mm. keihin hyvitysmaksu kohdistuu, mitä laitteita sen piiriin kuuluu ja millaiset seikat vaikuttavat maksun suuruuden määrittämiseen. Viidennessä luvussa tarkastellaan keille kertyneet varat tilitetään ja mikä on hyvitysmaksun taloudellinen merkitys tekijöille ja oikeudenhaltijoille. Luvussa kuusi selvitetään lähinnä hyvitysmaksujärjestelmän taloudellisia vaikutuksia teknologiaan, talouteen, kulttuuriin ja kuluttajiin. Seitsemännessä luvussa käsitellään erilaisia esille nousseita hyvitysmaksujärjestelmän kehittämistarpeita ja tarkastellaan, mihin suuntaan keskustelu järjestelmän uudistamisesta on mennyt. Kansainvälinen kehitys käydään pikaisesti läpi, mutta tähän ei tutkimuksessa tarkemmin paneuduta. Luvussa käydään myös läpi hyvitysmaksun suhdetta veroluonteisuuden ja maksun välillä ja tarkastellaan millaisia vaikutuksia maksun muuttamisella veroluontoiseksi voisi olla. Kahdeksas luku käsittelee hyvitysmaksun tulevaisuutta. Luku keskittyy tarkemmin maksun toteuttamiseen viestintärahaston kautta ja tämän vaikutuksia. Lisäksi käydään pikaisesti läpi vaikutukset, jotka syntyvät jos nykyinen järjestelmä säilyisi vielä tulevaisuudessakin. Luvussa yhdeksän esitetään tutkimuksessa tehdyt johtopäätökset ja yhteenveto sekä jatkotutkimusehdotukset.17 8 2. VALMISTAMINEN YKSITYISEEN KÄYTTÖÖN Ensimmäiseksi on tärkeää määritellä, mitä tarkoitetaan tekijänoikeudellisella teoksella. Teos voi ilmetä fyysisenä kappaleena, kuten tauluna, kirjana tai musiikkilevynä eli teoskappaleen. Oikeus ei kuitenkaan kohdistu vain fyysiseen kappaleeseen, kuten taiteilijan maalaamaan tauluun, sillä silloin tekijä ei voisi kieltää tämän jäljentämistä. Tekijänoikeus kohdistuu maalauksesta ilmenevään teokseen. Tämän takia teoksella tarkoitetaan tekijänoikeudellisesti abstraktia oikeudellista termiä, joka kattaa teoksen eri fyysiset olomuodot ja muunnelmat. Taiteilijan tekemä maalaus voi ilmetä sekä fyysisenä maalauksena, kameralla otettuna kuvana tai videona tai tietokoneen näytöllä näkyvänä digitaalisena kopiona. (Kemppinen 2011, 46-47) Tekijänoikeuslain 2 antaa tekijälle yksinomaiset oikeudet määrätä kappaleiden valmistamisesta teoksestaan. Tätä yksinoikeutta on kuitenkin rajoitettu TekijäL 12 :ssä, joka on osa TekijäL 2:ssa luvussa esiintyviä rajoituksia. Tällä rajataan tekijän yksinoikeuksia määrätä omasta teoksestaan. TekijäL 12 :ssä säädetään kappaleen valmistamisesta yksityiseen käyttöön. Säädöksen mukaan julkistetusta teoksesta saa jokainen valmistaa muutaman kappaleen yksityistä käyttöään varten. Näin valmistettua kappaletta ei ole lupa käyttää muuhun tarkoitukseen. Kysymyksessä on niin sanottu täysi rajoitus, eli teoksen kopiointi on sallittua ilman oikeudenhaltijan lupaa eikä käyttäjä ole velvollinen maksamaan oikeuden haltijalle korvausta käytöstä (Harenko et al. 2006, 95). Yksityisestä kopioinnista on kuitenkin säädetty hyvitysmaksu, joka kohdistuu yksityisen kopioinnin mahdollistavien laitteiden valmistajiin ja maahantuojiin. Säännös ei koske tietokoneella luettavassa muodossa olevaa tietokoneohjelmaa, tietokoneella luettavassa muodossa olevan kappaleen18 9 valmistamista tällaisessa muodossa olevasta tietokannasta sekä rakennusteosten valmistamista. Lisäksi säännös koskee vain julkistettuja teoksia. Yksityiseen käyttöön tapahtuvaa kopiointia voi tapahtua millä tahansa menetelmällä, kuten jäljentämällä käsin, valokopioimalla tai nauhoittamalla (Haarman 2005, 181). Tekijänoikeuslakia muodostaessa 1950-luvulla komitean mietinnössä perusteltiin kopiointia siten, että yksityisellä henkilöllä saattaa olla hyväksyttävä tarve esteittä valmistaa teoksesta kappaleita omaa käyttöä varten. Lisäksi katsottiin, että olisi mahdotonta valvoa yksityisen kopioinnin kieltävää lainsäädännön toteutumista käytännössä. Tekijänoikeuslakia valmistettaessa todettiin, että "olisi yleistä oikeustuntoa loukkaavaa, jos tekijä saisi rajattomasti sekaantua yksityiselämän piiriin, esim. kieltämällä sitä, joka on lainannut runoteoksen, omaa käyttöään varten jäljentämästä yksityistä runoa". (KM 1953:5, 5) Nykyisin yksityisen käytön sallimista perusteltaisiin ihmisten yksityiselämän suojalla (Haarman 2005, 177; Helberger & Hugenholtz 2007, 1068). Kuten lain otsikko kertoo, TekijäL 12 koskee vain yksityistä käyttöä varten tapahtuvaa kappaleen valmistamista, jonka tulee siis tapahtua puhtaasti henkilökohtaisiin tarpeisiin. Tällaisina tarpeina pidettiin lakia valmisteltaessa opiskelua, yksityistä tutkimustoimintaa ja ilman kaupallista tavoitetta tapahtuva harrastus. Yksityisen käytön motiivina voi olla myös virkistystarve tai esteettinen tarve. Yksityiseen käyttöön tarkoitettuja kopioita on lupa valmistaa myös perhe- ja tuttavapiirille. (KM 1980:12, 86) Oikeutta yksityiseen käyttöön tapahtuvaan kopiointiin on rajoitettu tietyin osin. Vain luonnollisella henkilöllä on oikeus valmistaa kappaleita yksityistä käyttöä varten (HE 70/1980, 4). Oikeus ei siis voi kuulua viranomaiselle tai juridiselle henkilölle, eikä yksityistä käyttöä koskeva lainsäädäntö koske sellaista kappaleen valmistamista, joka tapahtuu ansiotarkoituksessa. (HM 1980:12, 86) Liike ja ammattitoimintaa varten19 10 tapahtuvaan kopiointiin ei TekijäL 12 :ää voida soveltaa. Sen sijaan tieteen tai taiteen harjoittamista ei yleensä pidetä ammattitoimintana. (Haarman 2005, 179) Yksityiseen käyttöön tehtävien kopioiden määrää on myös rajoitettu. TekijäL:n 12 :ssä puhutaan muutamasta kappaleesta. Ilmaisun tarkoituksena on korostaa lain suppeata tulkintaa sekä viitata Bernin yleissopimuksen 9 artiklan 2 kappaleen, eli niin sanotun kolmen kohdan testin asettamiin rajoituksiin (Haarman 2005, 180). Artiklan mukaan jäsenvaltiot voivat kansallisessa lainsäädännössään säätää poikkeuksia vain tietyissä erityistapauksissa, jotka eivät ole ristiriidassa teoksen normaalin käytön kanssa eikä kohtuuttomasti loukkaa tekijän laillisia etuja. Tarkkaa rajaa ei ole annettu, joten sallittujen kopioiden määrä riippuu yksittäistapauksessa teoksen luonteesta ja valmistustavasta (Harenko et al. 2006, 98). Korkein oikeus on ottanut päätöksessään kantaa siihen, mikä on hyväksyttävän kopioinnin määrä. Oikeus katsoi, että 20 kappaleen valmistaminen ja levittäminen ei enää ollut laissa tarkoitettua muutaman kappaleen valmistamista yksityiseen käyttöön (KKO 1987:16) 2.1. Laiton lähde ja kopiointisuojauksen kiertäminen TekijäL 11 :n 5 momentti kieltää kappaleen valmistamisen sellaisesta teoksesta, joka on valmistettu tai saatettu yleisön saataviin laittomasta lähteestä tai jota suojaava tekninen toimenpide on laittomasti kierretty. Säädös perustuu ajatteluun, jonka mukaan ei ole oikein, että laittomasti valmistetusta teoskappaleesta voisi tulla laillinen teoskappale kopioinnin seurauksena. Laittomana lähteenä pidetään myös sellaista aineistoa, josta on kierretty kopioinnin estävä tekninen suojaus. (HE 28/2004, 52) Ennen 2006 voimaan tullutta lainmuutosta laki salli laittomasta lähteestä tapahtuvan yksityisen kopioinnin.20 11 Kopiointi laittomasta lähteestä voi johtaa TekijäL 57 :n mukaan hyvitys- ja vahingonkorvausvelvollisuuteen. Vastoin lakia tapahtuva yksityinen kopiointi voi johtaa hyvitysvelvollisuuteen vain tapauksessa, jolloin kappaleen valmistaja on tiennyt tai hänen olisi pitänyt tietää, että kopioitava aineisto on saatettu yleisön saataviin lainvastaisesti. Lisäksi muutaman kappaleen valmistaminen yksityiseen käyttöön laittomasta lähteestä on suljettu tekijänoikeusrikkomuksen ulkopuolelle TekijäL 56 a :n 2 momentin nojalla, eikä ole näin rikoslain 49 luvun 1 :n mukaan rangaistavissa. Koska muutaman kappaleen valmistamista yksityiskäyttöä varten ei pidetä TekijäL 11 :n 5 momentin vastaisesti tekijänoikeusrikkomuksena, on lain tarkoitus antaa yksittäiselle kansalaiselle signaali teon moitittavuudesta (HE 28/2004, 53). Teknisen suojauskeinon kiertämisen kielto sisällytettiin myös vuoden 2005 lakiuudistukseen. TekijäL 50 a kieltää teoksen suojana olevan tehokkaan teknisen toimenpiteen kiertämisen. Lain mukaan tällaisia tehokkaita teknisiä toimenpiteillä tarkoitetaan tekniikkaa, laitetta tai osaa, joka on suunniteltu tavanomaisessa käyttötarkoituksessa estämään tai rajoittamaan teoksiin ilman tekijän tai oikeuksien muun haltijan lupaa kohdistuvia tekoja. Säädös on tehty vastaamaan tietoyhteiskuntadirektiivin 6 artiklan 3 kohdan säädöstä, jonka lisäksi laki perustuu muutenkin direktiivin 6 artiklaan. Toimenpide on silloin tehokas, kun tavoiteltu suojaustarkoitus saavutetaan, eikä suojaavaa toimenpidettä pysty kiertämään tai purkamaan vahingossa. Haarman katsoo, että teknisellä toimenpiteellä tarkoitetaan vain sellaisia toimenpiteitä, jotka estävät tekijänoikeudellisesti relevantin käytön (Haarman 2005, 336). TekijäL 50 a :n 3 momentin mukaan käyttäjällä, joka on hankkinut teoksen haltuunsa laillisesta lähteestä, on oikeus kiertää tekninen toimenpide saadakseen teos kuultaville tai nähtäville. Tämä ei kuitenkaan oikeuta tekemään kopioita teoksesta. Kopiointisuojaus on oikeus kiertää esimerkiksi CD- levystä, jotta sitä voisi kuunnella eri soittimilla joilla tämä21 12 ei muuten onnistuisi. Levystä ei kuitenkaan saa tehdä kopioita edes yksityistä käyttöä varten vaikka, teos olisi hankittu laillisesti. (HE 28/2004, 125) DVD- levyjen aluekoodausta ei pidetä direktiivin 6 artiklan 3 kohdan mukaisena suojauskeinona, sillä aluekoodaus ei estä levyjen levittämistä. Aluekoodauksen saa purkaa DVD- levystä, mutta sen kiertäminen ei kuitenkaan saa johtaa kappaleen valmistamiseen eikä tällaisen teoksen välittämiseen yleisölle. (HE 28/2004, 124) Oesch pitää teknisiä suojauskeinoja tekijän kontrollivallan digitaaliajan vaatimana jatkeena, jotka mahdollistavat tekijänoikeustuotteiden kontrolloinnin sekä etukäteen että jälkikäteen (Oesch et al. 2009, 24). Kopioinnin estoilla pyritään vaikuttamaan tavallisten kansalaisten toimintaan kotona. Tällaisen toiminnan valvominen ja aktiivinen estäminen on kuitenkin hyvin ongelmallista. Ajatus viranomaisen puuttumisesta yksittäisen nuoren henkilön kopioinnin eston kiertämiseen pelistä tai musiikkikappaleesta, tuntuu hyvin absurdilta. Yksityisesti tapahtuvaa kopiointia ei pystytä valvomaan, oli teos suojattu tai ei. Itse asiassa järeämmät yritykset puuttua kopiointiin voisivat loukata perusoikeuksia, kuten PL:n 10 :n suomaa yksityiselämän suojaa sekä 12 :n suomaa sananvapauden suojaa. Vaihtoehdoksi jää puuttuminen kopiointisuojauksen kiertävän tekniikan levittämiseen.22 13 3. HYVITYSMAKSUJÄRJESTELMÄ SUOMESSA 3.1. Hyvitysmaksun historia ja kehitys Jo Vuoden 1953 komiteanmietinnössä ennakoitiin tulevan kehityksen suuntaviivoja. (KM 1953:5, 5) "Koska magnetofoni ainakaan toistaiseksi ei ole sanottavasti tullut käytäntöön Suomessa ja kun lakiehdotuksen mukaan teoksen ottaminen tuollaiseen laitteeseen ja sen laitteen avulla esittäminen muuta tarkoitusta kuin ahtaassa mielessä omaa käyttöä varten olisi kiellettyä, ei kuitenkaan ole näyttänyt tarpeellisesta laatia erityissäännöksiä mainitussa suhteessa. Mutta magnetofonin käytäntöön ottaminen voi ehkä piankin muodostua ongelmaksi ja vaatia lainsäädännöllistä järjestämistä myös Suomessa. Tällöin näyttäisi olevan ajateltavissa radiolisenssimaksua vastaavan maksun määrääminen omistajille ja siten saatujen varojen jakaminen niiden kesken, joiden teoksia ja esityksiä otetaan tuollaiseen laitteeseen ja esitetään sen avulla. Myös on huomautettu, että mikäli gramofonilevyjen valmistajalle yleensä annettaisiin tekijänoikeussuoja, heidänkin ehkä pitäisi päästä osallisiksi sanotuista varoista" Nauhoitusvälineisiin liittyvää korvauskysymystä käsiteltiin tarkemmin vuoden 1976 Tekijänoikeuskomitean ensimmäisessä ja toisessa osamietinnöissä. Komitea totesi maksun perusteiden osalta toisessa osamietinnössään, että yksityisen käytön laajuutta ei nykyistä lakia valmisteltaessa osattu aavistaa ja tilanne on muodostunut kohtuuttomaksi oikeudenhaltijoiden kannalta. (KM 1982:63, 30)23 14 Ratkaisevana pidettiin, että kopioinnissa tapahtuu tekijänoikeudellisesti suojatun teoksen tai suoritteen käyttöä. Oman nauhoitteen katsottiin tuottavan kuluttajalle saman kulttuuripalvelun, viihteen, virikkeen ja virkistyksen kuin alkuperäinen tuote. Tämän takia komitea totesi, että jonkinlaisen vastikkeen suorittaminen tästä olisi oikeudenmukaista ja kohtuullista. (KM 1982:63, 30) Komitea piti myös todennäköisenä, että yksityinen nauhoitustoiminta on osaltaan rajoittanut äänitteiden menekkiä. Äänitetuotannon todettiin olevan suuressa määrin riippuvainen tuotteiden kaupallisesta menestymisestä ja niinpä myynnin väheneminen heikentää äänilevyteollisuuden mahdollisuuksia kaupallisesti epävarmojen äänitteiden tuottamiseen. Tästä katsottiin kärsivän erityisesti kulttuuri- ja musiikkipoliittisesti arvokkaiden tuotteiden, joiden osuus musiikin tarjonnasta on muutenkin suhteellisen vähäinen. (KM 1982:63, 30 31) Nauhoituksen laajuutta ja taloudellisia seuraamuksia selvitettiin kyselytutkimuksin, jotka olivat liitteenä komiteanmietinnössä. Oleelliseksi katsottiin, että nauhoituksen avulla tapahtuva yksityinen käyttö oli noussut teosten ensisijaiseksi - ja korvauksettomaksi - käyttömuodoksi musiikin alalla (KM 1982:63, 29). Näin ollen yksityisen nauhoitustoiminta saattoi myös vaikuttaa haitallisesti muusikoiden ja taiteilijoiden työllisyyteen vähentämällä äänitteiden menekkiä ja esitysten kannattavuutta (KM 1982:63, 31). Komitea katsoikin, että korvauksettoman yksityisen käytön salliva lainsäädäntö ei enää ollut sopusoinnussa Bernin sopimuksen 9 artiklan 2 kappaleen kanssa yksityisen nauhoitustoiminnan saavutettua silloiset mittasuhteet (KM 1982:63, 30). Bernin sopimuksen mukaan sopimusvaltioilla on oikeus sallia suojattujen teosten toisintaminen määrätyissä erityistapauksissa edellyttäen, että toisintaminen ei ole ristiriidassa teoksen tavanomaisen käytön kanssa, eikä kohtuuttomasti loukkaa tekijän laillisia etuja.24 15 Yksityisestä nauhoitustoiminnasta aiheutuvia haitoista huolimatta komitea ei pitänyt suotavana silloisen TekijäL 11 :n mukaisen käytön rajoittamista. Toiminnan katsottiin olevan kulttuuripoliittisesti kannattavaa; nauhoittaminen on viihdyttävä harrastus ja herättää kiinnostusta kulttuuriin. Rajoitusten valvonta katsottiin myös ylivoimaiseksi tehtäväksi. Näin komitea katsoi jäljelle jääväksi vaihtoehdoksi kopioinnista aiheutuvien haittojen kompensoiminen. Oikeuden haltijoille tulisi suorittaa taloudellinen hyvitys korvaukseksi heidän suoritteiden hyväksikäytöstä. (KM 1982:63, 31) Säädökset korvauksesta teoskappaleiden valmistamisesta yksityiseen käyttöön sisällytettiin Suomen tekijänoikeuslakiin lailla /442. Tällöin puhuttiin kasettimaksujärjestelmästä, sillä tällöin suurin osa kopioinnista tapahtui C-kaseteille tai VHS-videoille. Tuolloin äänen ja kuvan tallentamiseen soveltuvien laitteiden valmistajat ja maahantuojat velvoitettiin suorittamaan niin sanottu tyhjäkasettimaksu teosten tekijöille sekä tekijöiden yhteisiin tarkoituksiin Kasettimaksun muotoutuminen Parhaaksi malliksi korvausten keräämiselle komitea arvioi nauhojen tai nauhoituslaitteiden hintaan lisättävän maksun, siis korvauksen siirtämisen kuluttajien kannettavaksi. Maksujärjestelmässä teosten tosiasiallisten käyttäjä eli nauhoittaja suorittaisi oikeudenhaltijoille korvaukset joko nauhojen tai nauhoitinlaitteisiin lisättävän maksun muodossa. Näin katsottiin hintalisän kohdistuvan tasapuolisesti kaikkiin kuluttajiin ja asettaisi myös nauha- tai laitekaupan yrittäjät keskenään tasa-arvoiseen asemaan. (KM 1982:63, 31 32) Nauhoitinlaitteisiin kohdistuvan kohtuullisena pidettävän maksun määrää piti komitea vaikeasti määriteltävissä. Maksu saattaisi muodostua liian25 16 korkeaksi, jos se suhteutettaisiin esimerkiksi oikeudenhaltijoiden tavallisesti saamiin rojalteihin. Nauhoitinlaitteen hinnan perusteella määräytyvää maksua ei myöskään katsottu tyydyttäväksi, koska hintaan vaikuttavat monet tekijät. (KM 1982:63, 32) Nauhamaksun korreloisi paremmin suojattujen teosten ja suoritteiden yksityiseen käyttöön kuin laitemaksun. Katsottiin, että maksu voisi esimerkiksi perustua nauhan pituuteen, (eli käytännössä miten paljon nauhalle voitiin äänittää musiikkia) eikä se olisi riippuvainen nauhan laadusta. (KM 1982:63, 32) Sama perustelu soveltuu nykyisin digitaalisiin tallennusalustoihin: mitä suurempi tallennuskapasiteetti sitä suurempi hyvitysmaksu. Mietinnössä olivat vaihtoehtoina esillä maksujärjestelmän toteuttaminen julkisoikeudellisena verona tai maksuna ja yksityisoikeudellisena maksuna. Komitea totesi, että on lähtökohtaisesti valtiovallan päätettävissä, miten verosta kertyvät tulot käytetään. Vaikka maksun tai veron säätäminen olisi perusteltua, jos sen tuottamia tuloja tultaisiin käyttämään määrättyyn tarkoitukseen, niin eivät sellaiset perustelut olisi ajan mittaa sitovia. Varojen käyttötarkoitus saattaisi muuttua milloin tahansa, eikä mitään takeita olisi siitä, että julkisoikeudellisen maksun tuotto palvelisi jatkuvasti alkuperäistä tavoitetta. (KM 1982:63, 33) Yksityisoikeudellista maksua käyttämällä vältettäisiin epäkohdat, jotka aiheutuisivat valtion toimimisesta välikätenä maksun suorittajien ja siitä kertyneen tuoton vastaanottajien välillä. Katsottiin luonnollisemmaksi, että asia hoidetaan käyttämättä valtiovaltaa korvausvarojen välittäjänä, sillä kysymyksessä oli tekijöiden oikeuksien vaaliminen. Lisäksi tekijänoikeuden valvontajärjestöillä oli jo olemassa käytännön valmius näiden tehtävien hoitamiseen. (KM 1982:63, 33)26 17 Yksinkertaisimmin asia katsottiin järjestyvän puhtaasti sopimusteitse turvautumatta mihinkään lainsäädäntötoimenpiteeseen. Oikeudenhaltijoita edustavat järjestöt sekä maahantuojia ja valmistajia edustava järjestöt tekisivät sopimuksen nauhamaksun perusteista ja sen perimisestä ja tilittämisestä. Komitea kuitenkin totesi, että tähänkin liittyisi ilmeisiä heikkouksia, sillä ei olisi mitään takeita yksinomaan osapuolten hyvästä tahdosta riippuvan ratkaisun jatkuvuudesta. (KM 1982:63, 33) Komitea päätyi yksityisoikeudellisen maksun kannalle, jonka tulisi perustua lain säännökseen. Maksuvelvollisuus koskisi maahantuojaa tai valmistajaa, joilla olisi velvollisuus suorittaa maksu. Näin katsottiin maksuvelvollisuuden ulottuvan kaikkiin maahantuojiin myös sellaisiin, jotka vain tilapäisesti harjoittivat nauhojen tuontia. Komitea totesi, että lakisääteiselle yksityisoikeudelliselle maksulle ei löydy monia esikuvia, mutta eräänlaisena mallina voitiin pitää tekijänoikeudellisessa lainsäädännössä säädettyjä pakkolupajärjestelmiä (pakkolisenssejä). (KM 1982:63, 33 34) Kasettimaksu astuu voimaan Hallitus joutui toteamaan 1984, että musiikin alueella kehitys oli jo mennyt niin pitkälle, että nauhoittaminen oli noussut teosten ensisijaiseksi käyttömuodoksi samalla kun tekijöiltä ja taiteilijoilta jäivät saamatta korvaukset teostensa käytöstä. Tuottajat eivät myöskään saaneet katetta tuotantokustannuksilleen samalla kun nauhoite tuotti kuluttajalle saman kulttuuripalvelun kuin alkuperäinen tuote. (HE 32/1984, 5) Lisäksi hallituksen esityksessä todettiin, että näitä ongelmia ei voida poistaa kieltämällä tai rajoittamalla yksityistä nauhoitustoimintaa, koska rajoituksen valvominen olisi ylivoimainen tehtävä, ja lisäksi yksityisen nauhoittajan ja kulttuurin levittämisen kannalta nauhoitustoiminta on sinänsä hyväksyttävää (HE 32/1984, 5). Parhaimmaksi ratkaisu-27 18 vaihtoehdoksi katsottiin järjestelmä, jossa tyhjien tallentamattomien äänija kuvanauhojen, maahantuoja tai valmistaja suorittaa tekijänoikeudellisen maksun maahantuonnin tai valmistuksen yhteydessä. Järjestelmän tulisi kuitenkin olla joustava. (HE 32/1984, 5) Hallituksen esityksen perustelut olivat näin yhdenmukaisia tekijänoikeuskomitean aiemmin esittämien perusteluiden kanssa luvun tarkennukset Kasettimaksujärjestelmään tehtiin joitakin muutoksia lailla /34 ja /1254. Näillä muutoksilla ei kajottu järjestelmän perusteisiin, vaan pyrittiin tehostamaan maksujärjestelmän toimintaa. Merkittävämpänä muutoksena tuli jälleenmyyjän saattaminen toissijaiseen vastuuseen maksun suorittamisesta. Hallituksen esityksessä 1994 todettiin, että alkuvaiheessa kasettimaksujärjestelmä toimi ilman maksujen perintään liittyviä vaikeuksia. Kuitenkin 1980-luvun loppupuolelta lähtien alkoi esiintyä järjestelmällistä kasettimaksun kiertämiseen tähtäävää toimintaa. Tämän todettiin vaikeuttavan maksujen perintää ja vinouttavan maahantuojien välistä kilpailutilannetta. (HE 278/1994) Maksuvelvollisuus koski ainoastaan laitteen valmistajia tai maahantuojia. Tästä käytännössä seurasi, että laitteiden vähittäismyyjät pystyivät vapaasti myymään sellaisia laitteita, joista kasettimaksua ei ollut suoritettu. Tämä tuotti joillekin myyjille epäoikeutettua hintaetua ja epäkohta päätettiin korjata. (HE 278/1994)28 Euroopan unioniin liittymisestä seuranneet muutokset Liittyessään Euroopan unioniin Suomi joutui ottamaan huomioon EU:n säädökset lainsäädännössään. Vuoden 2005 lainmuutoksella tehtiin voimaan tulleen tietoyhteiskuntadirektiivin (2001/29/EY) sekä Suomen perustuslain (731/1999) edellyttämät muutokset hyvitysmaksuun ja sen hallinnointiin. Nämä uudistukset tulivat kuitenkin voimaan vasta , jotta hyvitysmaksun hallinnointi olisi käytännössä saatu toimimaan uudistetun lain edellyttämällä tavalla. (Harenko et al. 2006, 249) EU:lla on edelleen suuri vaikutus Suomen hyvitysmaksujärjestelmään sekä tekijänoikeuteen, eikä sen kehitys pysty tapahtumaan EU:sta irrallaan tai direktiiviä huomioon ottamatta. Tietoyhteiskuntadirektiivin 10 johdantokappaleessa todetaan, voidakseen jatkaa luovaa ja taiteellista työtään tekijöiden ja esittäjien on saatava asianmukainen korvaus työnsä käyttämisestä, kuten myös tuottajien voidakseen rahoittaa tällaista työtä. Äänitteiden, elokuvien tai multimediatuotteiden sekä esimerkiksi tilauspalvelujen tuottamisen todetaan johdantokappaleessa vaativan merkittäviä investointeja. Tämän vuoksi henkistä omaisuutta koskevien oikeuksien riittävä oikeudellinen suoja on tarpeen, jotta tämän korvauksen saatavuus voidaan taata ja mahdollistetaan näille investoinneille riittävä tuotto. Seuraavassa johdantokappaleessa 11 katsotaan, että yksi tärkeimmistä keinoista varmistaa, että eurooppalaisella kulttuuria luovalla toiminnalla ja kulttuurituotannolla on käytettävissä tarpeelliset voimavarat, on täsmällinen ja tehokas järjestelmä tekijänoikeuden ja lähioikeuksien suojaamiseksi. Direktiivin 35 johdantokappaleen mukaan oikeudenhaltijoiden olisi saatava hyvitys tietyissä poikkeus- tai rajoitustapauksissa suojattujen teostensa käytöstä riittävällä tavalla. Sopivan hyvityksen muotoa, yksityiskohtaisia järjestelyjä ja mahdollista tasoa määriteltäessä olisi otettava huomioon29 20 kunkin tapauksen erityisolosuhteet. Käyttökelpoinen peruste voisi olla kyseisestä toimesta oikeudenhaltijoille aiheutuva haitta. Erillistä maksua ei voida edellyttää, mikäli oikeudenhaltija on jo saanut maksun jossain muussa muodossa esimerkiksi osana lisenssimaksua. Sopivan hyvityksen tasoa määriteltäessä olisi otettava täysin huomioon, missä määrin teknisiä suojaustoimenpiteitä on käytetty. Suojausten käyttö näet mahdollistaa yksilöllisen lisensoinnin vastikkeineen, eikä tällöin koidu korvattavaa menetystä (Haarman 2005, 185). Edelleen direktiivin 35 johdantokappaleessa todetaan, että tilanteissa, joissa oikeudenhaltijoille koituva haitta on vähäinen, ei velvoitetta maksun suorittamiseen synny. Direktiivin johdantokappaleessa 38 arvioidaan, että yksityiseen käyttöön tapahtuva digitaalinen kappaleen valmistaminen tulee todennäköisesti yleistymään ja taloudellinen merkitys kasvamaan verrattuna analogiseen kappaleen valmistukseen. Tämän takia, direktiivin mukaan, tulisi asiaankuuluvalla tavalla ottaa huomioon yksityiseen käyttöön tapahtuvan digitaalisen ja analogisen kappaleen valmistamisen välinen ero ja tämä ero olisi tietyiltä osin huomioitava lainsäädännössä. Johdantokappaleen 39 mukaan jäsenvaltion tulisi ottaa huomioon yksityiseen käyttöön tapahtuvan kappaleen valmistamisen poikkeuksia ja rajoituksia soveltaessa tekninen ja taloudellinen kehitys, varsinkin digitaalisessa kappaleen valmistamisen ja korvausjärjestelmien osalta, kun tehokkaita teknisiä suojausmenetelmiä on käytettävissä. Nämä poikkeukset ja rajoitukset eivät saisi estää teknisen toimenpiteiden käyttöä tai niiden täytäntöönpanoa kiertämisen estämiseksi. Tietoyhteiskuntadirektiivin 5 artiklassa säädetään poikkeuksista ja rajoituksista kappaleen valmistamisesta ja käytöstä. Direktiivi edellyttää hyvityksen järjestämistä oikeudenhaltijoille, jos jäsenvaltio säätää direktiivin 5 artiklan 2 kohdan a alakohdan (valokopiointi), b alakohdan (kappaleen valmistaminen yksityiseen käyttöön) tai e alakohdan30 21 (ajansiirtonauhoitus sosiaalilaitoksissa) mukaisen poikkeuksen tai rajoituksen. Maa voi säätää myös näiden kolmen tapauksen lisäksi sopivan hyvityksen maksamisesta myös muiden rajoitusten yhteydessä. Direktiivissä ei kerrota sitä, miten hyvitys tulisi järjestää teosten ja suojattujen aineistojen käytöstä. Suomen tekijänoikeuslaissa 2 a luvun mukaiset hyvitykset on säädetty suoritettavaksi vain yksityiseen käyttöön tapahtuvasta teosten valmistamisesta. Eli laki koskee vain direktiivin 5 artiklan 2 kohdan b alakohdan mukaisia hyvityksiä. A ja e alakohdat eli valokopioinnista ja ajansiirtonauhoituksesta suoritettavat hyvitykset on järjestetty sopimuslisenssijärjestelmällä. Valokopioinnista, joka tapahtuu yksityiseen käyttöön, myöskään tarvitse maksaa hyvitystä. Kuitenkin tietoyhteiskuntadirektiivi edellytti suojattujen aineistojen korvaamista Suomessa omaksuttua kasettimaksujärjestelmää laajemmin Lex Karpelan aiheuttamat muutokset Hallituksen esityksessä katsottiin, että silloisen tekijänoikeuslain 2 a luku kasettimaksusäännöstä täyttää direktiivin vaatimukset, mutta säännöksiin tulisi tehdä eräitä täsmentäviä muutoksia (HE 28/2004 s.50). Säännöksiä ehdotettiin tarkistettavaksi siten, että sopivan hyvityksen piiriin sisällytettäisiin kaikki suojatut aineistot, joiden kopiointi yksityiseen käyttöön on sallittu ilman oikeudenhaltijan lupaa. Hyvitysmaksuvelvollisuus koskisi vain yksityistä kopiointia, eli yritys ja muu ammattikäyttö tulisi olemaan maksuvelvollisuuden ulkopuolella. Lisäksi maksun perustaa koskevaa säännöstä täsmennettiin siten, että maksu tulisi maksaa ääni- ja kuvanauhasta ja muusta laitteesta, johon teos voidaan tallentaa ja jota merkittävässä määrin käytetään teoksen kappaleen valmistamiseen yksityiseen käyttöön. (HE 28/2004 s. 50)31 22 Hallitukset esityksessä todettiin, että yksityistä kopiointia koskevan Direktiivin 5 artiklan 2 kohdan b alakohdasta ei aiheutunut muutostarpeita Suomen tekijänoikeuslain 12 :ään (He 28/2004, 30). TekijäL 12 :n 3 momentin mukaan kappaleen valmistuttamista koskeva 2 momentin säännös ei koske sävellysteosten, elokuvateoksen, käyttöesineen tai kuvanveistoksen kappaleen valmistamista eikä muun taideteoksen jäljentämistä taiteellisin menetelmin. Tältä osin hallituksen esityksessä katsottiin lain olevan direktiiviä tiukempi mainittujen teosten kohdalla. (He28/2004 s.28) Hallituksen esityksessä tarkasteltiin myös valokopioinnin asemaa suhteessa yksityiseen kopiointiin. Yksityisellä valokopioinnilla katsottiin olevan vain vähäinen merkitys ja tätä arviota puolsi moni seikka. Yksityinen valokopioinnin katsottiin tapahtuvan yksityistä käyttöä, esimerkiksi tiedonhankintaa, varten. Valmistettua kopioita ei saa käyttää muuhun tarkoitukseen lain 12 mukaan. Kopio ei myöskään lähde "elämään omaa elämäänsä" kopion tarvitsijan yksityisen piirin ulkopuolelle. Usein valokopioita tehdään opiskeluja varten ja tällöin kopioidaan vain tarpeellinen osa, eikä koko kirjaa. Tällaisen kopiointi katsottiin olevan tyypillisesti sellaista, ettei se uhkaa painetun aineiston kaupallista markkinointia. Kirjaa tai muuta aineistoa ei ostettaisi, vaikka yksittäisten sivujen valokopiointi yksityiseen käyttöön ei olisi mahdollista. (HE 28/2004 s.49) Ehdotettavien muutosten myötä katsottiin nykyisten säännösten soveltamisalan kapenevan. Niiden soveltamisalaan kuuluivat kuitenkin edelleen sekä erilliset sekä muuhun laitteeseen integroidut tallennusalustat (HE 28/2004 s. 50). Merkittävää tässä oli se, että laitteen soveltuvuus kopiointiin ei enää synnyttänyt maksuvelvoitetta, vaan edellytyksenä on, että laitetta käytetään merkittävässä määrin yksityiseen kopiointiin. Käytännössä tämä merkitsee, että eri tarkoituksiin soveltuvien monitoimilaitteiden osalta hyvitysmaksuvelvoite voidaan määrätä vasta32 23 sitten, kun käytössä on tutkimustietoa laitteiden käytöstä yksityiseen kopiointiin. (Harenko et al. 2006, 252) Maksuperusteena toimii joko laitteen esitysaika tai tallennuskapasiteetti.33 24 4. VOIMASSA OLEVA LAINSÄÄDÄNTÖ TekijäL 26 a :n 1 momentin mukaan hyvitys on maksettava, jos yleisön keskuuteen levitettäväksi valmistetaan tai tuodaan maahan ääni- tai kuvanauha tai muu laite, johon teos voidaan tallentaa ja jota merkittävässä määrin käytetään teoksen kappaleen valmistamiseen yksityiseen käyttöön. Valmistajan tai maahantuojan on suoritettava laitteen esitysajan tai tallennuskapasiteetin perusteella vahvistettava maksu käytettäväksi suorana hyvityksenä teosten tekijöille sekä välillisenä hyvityksenä tekijöille heidän tarkoituksiinsa. Luvun seuraavissa kappaleissa tarkastelen voimassa olevaa hyvitysmaksujärjestelmää yksityiskohtaisemmin. Käyn läpi sen tärkeimmät osaalueet ja kuinka ne vaikuttavat nykyisiin käytäntöihin. Tarkoituksena on saada kokonaiskuva siitä keihin laki vaikuttaa sekä miksi ja miten se vaikuttaa osapuoliin Hyvitysmaksun kohdistuminen ja kerääminen TekijäL 26 a :n mukaan hyvitysmaksuvelvoite koskee kaikkia teoksia, joista valmistetaan kappaleita yksityiseen käyttöön ääni- tai kuvatallenteelle taikka muulle laitteelle, johon teos voidaan tallentaa. Hyvitysmaksu kohdistuu siis vain yksityiseen kopiointiin. Laitteet, jotka on tarkoitettu ammattikäyttöön tai vientiin on rajattu hyvitysmaksun ulkopuolelle. TekijäL 26 e :n mukaan hyvitysmaksusta vapautuvat laitteet: 1. jotka viedään maasta;34 25 2. joita käytetään ammattimaiseen taikka opetuksessa tai tieteellisessä tutkimuksessa tapahtuvaan kappaleen valmistamiseen tämän lain mukaan suojatusta aineistosta; 3. joita käytetään vammaisille tarkoitettujen tallenteiden valmistamiseen; 4. joita käytetään tietojenkäsittelyn muisti- tai tallennusvälineiksi ammattimaisessa toiminnassa. Käytännössä maksu suoritetaan kaikista laitteista, sillä on mahdotonta tietää etukäteen, mihin tarkoitukseen laitteita tullaan käyttämään. Käyttäjä voi hakea palautusta Teoston alaiselta hyvitysmaksuyksiköltä näihin syihin vedoten. Palautusta tulee hakea kolmen kuukauden kuluessa sen vuoden päättymisestä, jona oikeus palautukseen on syntynyt. Muuten oikeus raukeaa. (TekijäL 26 e 2:mom.) Käyttäjä, joka ostaa ammattikäyttöön tarkoitettuja laitteita valmistajalta, maahantuojalta tai jälleenmyyjältä, voi vapautua hyvitysmaksusta lähettämällä Teoston hyvitysmaksuyksikköön hakemuksen, jossa vakuutetaan, ettei levyjä tulla käyttämään yksityiseen kopiointiin. Ammattikäyttäjä saa tunnuksen, joka oikeuttaa ostamaan tyhjiä tallennusalustoja ilman hyvitysmaksua niiltä maahantuojilta, valmistajilta ja jälleenmyyjiltä, jotka ovat solmineet Teoston hyvitysmaksuyksikön kanssa myyntisopimuksen. Etukäteinen vapautus koskee tyhjiä digitaalisia tallennusalustoja kuten CD- DVD- ja Blu-ray- levyjä sekä ulkoisia kiintolevyjä. Etukäteisvapautus ei kuitenkaan koske sellaisia laitteita kuten MP3-soittimet tai tallentavat digisovittimet. (Hyvitysmaksuyksikkö 2011a) Palautuksia haetaan Teoston hyvitysmaksuyksikön kautta. (Hyvitysmaksuyksikkö 2011b). Lisäksi he tarjoavat listan yrityksistä joilla on oikeus tyhjien tallennusalustojen myyntiin ilman hyvitysmaksua. Opetus ja kulttuuriministeriön tekemässä selvityksessä mainitaan väitteistä, että ainakin pienten määrien ostamisessa yritykselle tulisi kalliimmaksi ostaa Näytä lisää
Luonnos 17.11.2014 Hallituksen esitys eduskunnalle laiksi tekijänoikeuslain muuttamisesta Tekijänoikeuslakia ehdotetaan muutettavaksi niin, että hyvitys teoksen kappaleiden valmistamisesta yksityiseen Lisätiedot MUSIIKIN SIIRTOKOPIOINTI MUSIIKINKUUNTELIJAN NÄKÖKULMASTA
MUSIIKIN SIIRTOKOPIOINTI MUSIIKINKUUNTELIJAN NÄKÖKULMASTA Kaija Karvonen Opinnäytetyö Syksy 2013 Tietojenkäsittely Oulun seudun ammattikorkeakoulu TIIVISTELMÄ Oulun seudun ammattikorkeakoulu Tietojenkäsittely, Lisätiedot Tekijänoikeuden. loukkaukset. Tekijänoikeuden tiedotus- ja valvontakeskus ry
Tekijänoikeuden loukkaukset Tekijänoikeuden tiedotus- ja valvontakeskus ry Sisällys 1. Tekijänoikeuden pääpiirteet 3 Tekijänoikeuden syntyminen 3 Tekijänoikeuden sisältö 4 Lähioikeudet 6 Kansainvälinen Lisätiedot Yksityisen kopioinnin hyvitysmaksujärjestelmän
Yksityisen kopioinnin hyvitysmaksujärjestelmän kehittämistarpeet Selvitys nykyisen hyvitysmaksujärjestelmän toimivuudesta, näköpiirissä olevista haasteista ja kehittämistarpeista Opetus- ja kulttuuriministeriön Lisätiedot VALOKUVAN JA VALOKUVAAJAN OIKEUDET CASE: TMI SOFIA VIRTANEN
Saimaan ammattikorkeakoulu Liiketalous Lappeenranta Liiketalouden koulutusohjelma Yritysten ja taloushallinnon juridiikka Ira Halme VALOKUVAN JA VALOKUVAAJAN OIKEUDET CASE: TMI SOFIA VIRTANEN Opinnäytetyö Lisätiedot Tekijänoikeuden. loukkaukset. Tekijänoikeuden tiedotus- ja valvontakeskus ry
Tekijänoikeuden loukkaukset Tekijänoikeuden tiedotus- ja valvontakeskus ry Sisällys 1. Tekijänoikeuden pääpiirteet 3 Tekijänoikeuden syntyminen 3 Tekijänoikeuden sisältö 4 Lähioikeudet 6 Kansainvälinen Lisätiedot KANDIDAATIN TUTKIELMA TEKIJÄNOIKEUS VALOKUVAAN LEHDISTÖSSÄ COPYRIGHT ON PHOTOGRAPH IN PRESS
Lappeenrannan teknillinen yliopisto Kauppatieteellinen tiedekunta Yritysjuridiikka Anita Kuosa-Haikala KANDIDAATIN TUTKIELMA TEKIJÄNOIKEUS VALOKUVAAN LEHDISTÖSSÄ COPYRIGHT ON PHOTOGRAPH IN PRESS Pasi Tuominen, Lisätiedot PÄÄASIALLINEN SISÄLTÖ
Hallituksen esitys Eduskunnalle laeiksi tekijänoikeuslain ja rikoslain 49 luvun muuttamisesta ESITYKSEN PÄÄASIALLINEN SISÄLTÖ Tekijänoikeuslakiin ehdotetaan tehtäviksi tekijänoikeuden ja lähioikeuksien Lisätiedot Opetus- ja kulttuuriministeriön asettama ratkaisuneuvottelija Markus Leikola 10.5.2012. Ratkaisumalli yksityisen kopioinnin hyvitysmaksulle
Opetus- ja kulttuuriministeriön asettama ratkaisuneuvottelija Markus Leikola 10.5.2012 Ratkaisumalli yksityisen kopioinnin hyvitysmaksulle 1 Tiivistelmä Yksityisen kopioinnin hyvitysmaksulle esitetään Lisätiedot Kuntaliiton tekijänoikeusselvitys
Kuntaliiton tekijänoikeusselvitys Ville Rantanen Helsinki 2003 1. Johdanto 1.1. Tutkimuksen tavoite Informaatio on nykyään tärkeä vaurauden lähde. Oikeudesta tietoon taistellaan hankkimalla erilaisia immateriaalioikeuksia. Lisätiedot YKSITYISKOHTAISET PERUSTELUT. 1. Lakiehdotusten perustelut. 1.1. Laki tekijänoikeuslain muuttamisesta. 2. Taloudelliset oikeudet.
YKSITYISKOHTAISET PERUSTELUT 1. Lakiehdotusten perustelut 1.1. Laki tekijänoikeuslain muuttamisesta 2. Taloudelliset oikeudet. Pykälän edelle lisätään sen sisältöä kuvaava väliotsikko. Pykälään ehdotettavat Lisätiedot ESITYKSEN PÄÄASIALLINEN SISÄLTÖ
Hallituksen esitys Eduskunnalle laeiksi tekijänoikeuslain ja rikoslain 49 luvun muuttamisesta LUONNOS 15.7.2003 ESITYKSEN PÄÄASIALLINEN SISÄLTÖ Tekijänoikeuslakiin ehdotetaan tehtäviksi tekijänoikeuden Lisätiedot YLEISPERUSTELUT. 1. Johdanto
YLEISPERUSTELUT 1. Johdanto Tekijänoikeuden perusta ja merkitys. Tekijänoikeuslainsäädännön keskeisenä tavoitteena on edistää henkistä luomistyötä sen eri muodoissa. Tunnustamalla tekijöiden oikeuden määrätä Lisätiedot ESITYKSEN PÄÄASIALLINEN SISÄLTÖ
HE 28/2004 vp Hallituksen esitys Eduskunnalle laeiksi tekijänoikeuslain ja rikoslain 49 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettaviksi tekijänoikeuslakia ja rikoslakia. Lisätiedot HE 181/2014 vp. Hallituksen esitys sisältää eräitä erillisiin asiakokonaisuuksiin liittyviä tekijänoikeuslain
Hallituksen esitys eduskunnalle laiksi tekijänoikeuslain muuttamisesta Hallituksen esitys sisältää eräitä erillisiin asiakokonaisuuksiin liittyviä tekijänoikeuslain muutosehdotuksia. Lakia ehdotetaan selvennettäväksi Lisätiedot Lähettäjä: Lähetetty: Vastaanottaja: Aihe:
-----Alkuperäinen viesti----- Lähettäjä: Kuisma Lappalainen [mailto:kuisma.lappalainen@pp.inet.fi] Lähetetty: 30. toukokuuta 2007 19:09 Vastaanottaja: Vuopala Anna Aihe: Unohtuiko tekijänoikeuslaista kuluttajansuoja? Lisätiedot PSYKOLOGIN TUTKIMUSMENETELMÄT JA TEKIJÄNOIKEUS
Pekka Heiskari Kristiina Kouros PSYKOLOGIN TUTKIMUSMENETELMÄT JA TEKIJÄNOIKEUS SISÄLLYS JOHDANTO 2 1. TAUSTAA 2 1.1. Historiaa 2 1.2. Tekijänoikeuden merkitys 3 1.3. Kansainvälisyys 3 2. TEOS 3 3. TEKIJÄ Lisätiedot Asia: Lausunto keskustelumuistion Tekijänoikeuden suuntaviivoja kysymyksiin ja yleisemmin tekijänoikeuslainsäädännön ja järjestelmän kehittämisestä
Suomen musiikkikirjastoyhdistys ry PL 148 01301 Vantaa musakir@kaapeli.fi Opetusministeriölle Asia: Lausunto keskustelumuistion Tekijänoikeuden suuntaviivoja kysymyksiin ja yleisemmin tekijänoikeuslainsäädännön Lisätiedot Kääntäjä ja tekijänoikeus
Kääntäjä ja tekijänoikeus Jari Leino Tampereen yliopisto Kieli-, käännös ja kirjallisuustieteiden yksikkö Monikielisen viestinnän ja käännöstieteen koulutusohjelma: englanti Pro gradu -tutkielma Toukokuu Lisätiedot Tekijänoikeus. suojaa luovaa työtä
Tekijänoikeus suojaa luovaa työtä 1. Johdanto Luemme lehtiä ja kirjoja, katselemme TV-sarjoja ja elokuvia, käymme elokuvissa, teatterissa ja näyttelyissä, pelaamme pelejä, kuuntelemme musiikkia ja käytämme Lisätiedot ammattikorkeakouluopiskelijan tekijänoikeusopas
ammattikorkeakouluopiskelijan tekijänoikeusopas Ammattikorkeakouluopiskelijan tekijänoikeusopas Suomen Ammattikorkeakouluopiskelijayhdistysten Liitto - SAMOK ry Kulttuurialan jaosto 2001 Annika Ihalainen Lisätiedot Voimassa oleva laki. tekijänoikeuslain muuttamisesta. ja välittämistä. 1
Voimassa oleva laki 1 1. Laki tekijänoikeuslain muuttamisesta Liite Rinnakkaistekstit 15.7.2003 2 Kappaleen valmistamisena pidetään myös teoksen siirtämistä laitteeseen, jolla se voidaan toisintaa. Teos Lisätiedot Tekijänoikeus. suojaa luovaa työtä
Tekijänoikeus suojaa luovaa työtä Johdanto Luemme lehtiä ja kirjoja, katselemme televisiota ja videoita, käymme elokuvissa, teatterissa ja näyttelyissä, kuuntelemme musiikkia, käytämme tietokonetta ja Lisätiedot Tekijänoikeusjärjestöt ja teosmarkkinoiden Toimivuus. Miira Kuhlberg
Tekijänoikeusjärjestöt ja teosmarkkinoiden Toimivuus Miira Kuhlberg Martina Castrén Julkaisija Kilpailu- ja kuluttajavirasto Puhelinvaihde: 029 505 3000 Sähköposti: kirjaamo@kkv.fi Julkaisutilaukset: viestinta@kkv.fi Lisätiedot TEKIJÄNOIKEUSLAIN SÄÄNNÖKSET ULKOISESSA TIEDOTTAMISESSA. Case: viranomaisorganisaatio COPYRIGHT ACT IN EXTERNAL COMMUNICATION
Kauppatieteellinen tiedekunta Talouden ja yritysjuridiikan laitos Yritysjuridiikka TEKIJÄNOIKEUSLAIN SÄÄNNÖKSET ULKOISESSA TIEDOTTAMISESSA Case: viranomaisorganisaatio COPYRIGHT ACT IN EXTERNAL COMMUNICATION Lisätiedot OPETUS- JA KULTTUURIMINISTERIÖ Muistio 15.11.2010. Esitys koskien vuoden 2012 hyvitysmaksun soveltamisalaa ja suuruutta
OPETUS- JA KULTTUURIMINISTERIÖ Muistio 15.11.2010 Esitys koskien vuoden 2012 hyvitysmaksun soveltamisalaa ja suuruutta 1. Säädösperusta - maksun soveltamisala ja suuruus säädetään valtioneuvoston asetuksella Lisätiedot MUISTIO - Hallituksen esitys Eduskunnalle laiksi tekijänoikeuslain 25 g :n muuttamisesta
MUISTIO - Hallituksen esitys Eduskunnalle laiksi tekijänoikeuslain 25 g :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi tekijänoikeuslain 25 g. Nykyinen 25 g :n sopimuslisenssisäännös Lisätiedot Yliopiston rooli sopimustutkimukseen liittyvässä sopimusverkossa korkeakoulukeksintölain aikana
LAPPEENRANNAN TEKNILLINEN YLIOPISTO Kauppatieteellinen tiedekunta Yritysjuridiikka Antti Korhonen Yliopiston rooli sopimustutkimukseen liittyvässä sopimusverkossa korkeakoulukeksintölain aikana Työn ohjaaja/tarkastaja: Lisätiedot NETIN LAILLISET JA LAITTOMAT LÄHTEET
NETIN LAILLISET JA LAITTOMAT LÄHTEET Omien teosten luominen ja toisten teosten hyödyntäminen tekijänoikeuden näkökulmasta Maikki Kantola Videootit ry 2013 1 SISÄLLYSLUETTELO JOHDANTO 03 OPPIMATERIAALISTA Lisätiedot TV- JA RADIOARKISTOJEN AINEISTOJEN KÄYTTÖLUVAT
1 (40) Tekijänoikeusselvitykset 2002 TV- JA RADIOARKISTOJEN AINEISTOJEN KÄYTTÖLUVAT OTL, AA Jyrki Siivola/ Asianajotalo ANPR maaliskuu 2002 1 (32) 1 Tehtävänanto Selvityksen tarkoituksena on ollut selvittää Lisätiedot 2016 © DocPlayer.fi Yksityisyyskäytäntö | Palveluehdot | Palaute